DE CORNEILLE DE SCHEPPER. U3 



Louys aulcun frère, s'il fust mort en son lict, il eust facillement peu 

 laisser au roy Ferdinande ledict royaulme, mais sy Ferdinande eust le pre- 

 mier terminé, il n'estoit vraysemblable, veu qu'il avoit un frère, que l'aul- 

 ire eust succédé auroy Louys. Néantmoings, si ledict Louys fut terminé 

 en son lict, il pouvoit estre, que le roy Ferdinande eust peu prétendre 

 aulcun droict dudit royaulme; poinct mainctenant, veu que l'avons acquis 

 par armes, qu'avons par deux fois assis au siège royal du roy Louys, 

 qu'avons par deux fois prins la ville de Buda, et que, par conséquent, le 

 royaulme est nostre, lequel nous avons donné au roi Jean; et avec telle 

 response nous les avons dépesché, les asseurant que quand bon nous 

 sembleroit, que nous viendrions aux frontières de notre royaulme d'Hon- 

 grie, affin que sy quelqu'un vouloit y prétendre aulcun droict, veint pour 

 conférer son droict avec le nostre. 



Ce dict, le susdict Imbrahim nous déclara en continuant tousiours son 

 propos, que pour aultant qu'ilz avoyent entendu que l'empereur Charles 

 menassoit de leur faire guerre, ilz ne l'avoyent voulu attendre; mais 

 estoyent descendus en Hongrie pour veoir s'il y viendroit, et lorsqu'ilz 

 estoyent venus à Nyssa, deux ambassadeurs, scavoir le comte Léonard de 

 Nagorolles ' et le seigneur Joseph de Lamberghe, envoyez par le roy Ferdi- 

 nande, viendrent au nom d'icelluy demander la paix, laquelle les Turcqz 

 luy avoyent accordée , pour ce que, dict ledict Imbrahim, nous donnons 

 la paix à tous ceux qui la demandent, et demandoyent ausdits ambassa- 

 deurs sy pareillemenct ilz vouloyent la paix pour l'empereur Charles, et sy 

 audict effect ilz avoyent lettres, lesquels respondoyent ne scavoir rien de 

 l'empereur Charles, pour aultant qu'il n'avoit esté près leur seigneur le 

 roy Ferdinande : au moyen de quoy nous avons avecq notre armée marché 

 en avant, et sur ce qu'ilz demandoyent oîi nous allions, leur avons res- 

 pondu que chercions l'empereur Charles en quelque lieu qu'il fut , veu 

 mesmes que moyennant la grâce de Dieu, nous estions suffisamment pour- 

 veus de vivres, et que passerions par les terres de Ferdinande avec lequel 

 nous avions paix, sans luy faire aulcun domaige, et lors ilz réplicquè- 



' Nagarola. 



